«Lill» hujumchisi Nikolya Pepe «Arsenal»ga o‘tdi. «Qurolsozlar» 24 yoshli ivuarlik bilan uzoq muddatli shartnoma imzoladi. Futbolchi 19-raqam ostida to‘p tepadigan bo‘ldi. Pepe transferi uchun «Arsenal» 80 million yevro to‘ladi. Natijada u londonliklar tarixidagi eng qimmat xaridga aylandi. O‘tgan mavsumda Pepe «Lill» tarkibida barcha musobaqalarda 41ta o‘yinda maydonga tushib, 23ta gol urgan va 12ta golga hammualliflik qilgan. Kot-d’Ivuar milliy jamoasi tarkibida 8ta o‘yinda 3 marta raqib darvozasini ishg‘ol etgan.